ml en en en en ml ml ml ml en ml en ml ml ml ml en ml en ml en ml en ml ml ml ml en ml en ml ml en ml en ml en ml en ml ml ml en ml en ml ml ml ml en ml en ml ml ml ml ml ml ml ml ml ml ml ml en ml en ml ml en ml en ml en ml ml en ml en ml ml ml ml en ml en ml ml ml ml en ml en ml ml ml ml ml ml en en ml en ml ml ml ml ml ml ml en ml en ml ml ml ml ml en ml en ml en ml en ml ml en ml en ml ml ml ml ml ml ml en ml en ml en ml en ml en en ml pt en ml ml ml ml ml ml en en ml ml ml ml uk en en
skip to main | skip to sidebar
Showing posts with label പടങ്ങള്‍. Show all posts
ഇത് കിട്ടിയത് അങ്ങ് മൈസൂരിനു അടുത്തു വച്ചു,
കാളകളെ തല്ലി  ഉപദ്രവിക്കാതെയാണ് ആ മനുഷ്യന്‍  അവിടെ ഇരിക്കുന്നത്....
ഇവിടെ ഈ മരുഭൂമിയിലെ  നിറങ്ങള്‍ കാണുമ്പോള്‍, വല്ലാതെ മനസ്സ് നാട്ടിന്‍റെ പച്ചപ്പിലേക്ക് പോകുന്നു.....
എന്നാലും എനിക്കിഷ്ടമാണ് ഈ മരുഭൂമിയുടെ നിറങ്ങളെ....
പാടവും, കുന്നും, ആകാശവും ചേര്‍ന്ന
എനിക്ക് നഷ്ടപ്പെട്ട ഈ കാഴ്ചകള്‍ ഒന്ന് കാണാന്‍ അങ്ങ് ദൂരെ ഗുണ്ടല്‍പേട്ട  വരെ പോകേണ്ടി വന്നു,....
Posted by Linu A at 4:01 PM 11 comments
Tuesday, October 26, 2010
ഇതും വ്യക്തി മുദ്രകള്‍ തന്നെ അല്ലെ?.....
ഇത് കിട്ടിയത് കോഴിക്കോട് ജില്ലയില്‍ ജാനകികാട്ടിനടുത്തു ഒഴിച്ചിട്ട ഒരു ചെറിയ വീട്ടിന്‍റെ ഭിത്തിയില്‍ നിന്നും...
ഒരു പാട് വ്യക്തികള്‍ മുദ്രകള്‍ പതിപ്പിച്ചു ഇതിലെ കടന്നു പോയെന്നു മനസ്സിലായില്ലേ?.....
Posted by Linu A at 7:06 PM 7 comments
Saturday, October 23, 2010
നിറം മങ്ങികൊണ്ടിരിക്കുന്ന, നഷ്ടപ്പെട്ടു കൊണ്ടിരിക്കുന്ന ഒരു കാഴ്ച....
യാത്ര... ഇതിനെ ഒരു കൂടുഅണയല്‍   എന്നും വിളിക്കാം....
നിറം മങ്ങികൊണ്ടിരിക്കുന്ന, നഷ്ടപ്പെട്ടു കൊണ്ടിരിക്കുന്ന ഒരു കാഴ്ച....
കഥാപാത്രങ്ങള്‍: കാല്‍പന്തു കളിയും കഴിഞ്ഞു പോകുന്ന ഒരു പറ്റം കൂട്ടുകാര്‍....
നോക്കൂ... ഈ കാഴ്ചകള്‍ എനിക്ക് നഷ്ടപ്പെട്ടു കഴിഞ്ഞിരിക്കുന്നു.....
ഇതുപോലെ വൈകുന്നേരങ്ങളില്‍ ഒത്തുകൂടാനും, പന്ത് കളിക്കാനുമോന്നും ഇന്നത്തെ ഈ സാഹചര്യങ്ങള്‍ എന്നെ അനുവദിക്കുന്നില്ല,..
എന്തിനെന്നറിയാത്ത,.... ആര്‍ക്കുവേണ്ടി എന്നറിയാത്ത, തിരക്കിലാണ് ഞാന്‍....
എന്തോക്കെയോം വെട്ടി പിടിക്കാനുള്ള ഓട്ടത്തില്‍..‍....
നിങ്ങളും എന്നെ പോലെ തന്നെയാണോ?....
നമ്മുടെ ഈ ഓട്ടം എവിടേയ്ക്ക്?.....
Posted by Linu A at 6:55 PM 25 comments
Friday, October 22, 2010
ഇത് നരിനട എന്ന സ്ഥലം. 'മലബാറിന്റെ ഊട്ടി' എന്നപേരില്‍ അറിയപ്പെടുന്ന കക്കയത്തെക്കുള്ള വഴിയില്‍ ആണ് ഈ സ്ഥലം. മുന്‍പത്തെ രണ്ടു പോസ്റ്റുകളിലും ഉള്ളത് ഈ സ്ഥലത്തെ ചിത്രങ്ങള്‍ തന്നെ, 'ദൈവത്തിന്റെ സ്വന്തം നാടെന്നു' ഒരിക്കല്‍ കൂടെ നമ്മെ ഓര്‍മ്മിപ്പിക്കുന്ന ഒരു മനോഹരമായ സ്ഥലം. ഈ പ്രാവശ്യത്തെ അവധിക്കു ഞാന്‍ പോയ സ്ഥലങ്ങളില്‍ ഏറ്റവും ഇഷ്ടം തോന്നിയ ഒരു സ്ഥലമാണിത്, ഈ അവധിക്കു രണ്ടു തവണ ഞാന്‍ അവിടെ പോയിരുന്നു, പടങ്ങള്‍ എടുക്കാന്‍, ഒരു തവണ പോയി ഫോട്ടോ എടുത്തിട്ടും മതിയായില്ല, വീണ്ടും മുന്‍പ് പോയ വഴികളിലൂടെ ഒരു യാത്ര കൂടെ....
Posted by Linu A at 10:47 AM 2 comments
Tuesday, October 19, 2010
ഒരു ക്ലൂ തരാം, അങ്ങ് ദൂരെ കാണുന്നത് വയനാടന്‍ മലനിരകള്‍....
ഈ സ്ഥലം എവിടെയാണെന്ന് മനസ്സിലായോ?....ഒരു ക്ലൂ തരാം, അങ്ങ് ദൂരെ കാണുന്നത് വയനാടന്‍ മലനിരകള്‍....
ഇനി പറയാമോ ഇത് ഏത് സ്ഥലമാണെന്ന്?....
Posted by Linu A at 6:16 AM 13 comments
Friday, October 15, 2010
ഈ സ്ഥലം എവിടെയാണെന്ന് പറയാമോ?...
കൂട്ടുകാരെ ഈ സ്ഥലം എവിടെയാണെന്ന് പറയാമോ?...
ഞാന്‍ ആദ്യമായാണ്‌ ഈ സ്ഥലത്ത് പോയത്. അന്ന് ഒരു പകുതി ദിവസം ഇവിടെ ചെലവഴിച്ചു, ഫോട്ടോസ് എടുക്കാന്‍, അത്രയ്ക്ക് മനോഹരമാണ് ഈ സ്ഥലം, പുറം ലോകം കൂടുതലായി അറിയാത്ത ഒരു അതിമനോഹരമായ സ്ഥലം. ദൈവത്തിന്‍റെ സ്വന്തം നാടെന്നു ഒരിക്കല്‍ കൂടെ ഓര്‍മ്മിപ്പിക്കുന്ന ഒരു സ്ഥലം.  അന്ന് കൂടെ വേറെ മൂനുപെരുകൂടെ ഉണ്ടായിരുന്നു. ഈ നാട്ടുകാരനായ ജോന്നിച്ഛനും, ഷാജിമാമനും, പിന്നെ സുധെഷേട്ടനും. ഈ വെള്ളത്തിലേക്ക് ഇറങ്ങാന്‍ പോകുന്നത് ഷാജിമാമാന്‍. ആള്‍ ഒരു നീന്തി കുളികഴിഞ്ഞു വസ്ത്രങ്ങള്‍ അലക്കാനുള്ള തയാറെടുപ്പിലാണ്. ഞങ്ങള്‍ എല്ലാവരും അന്ന് ഇതില്‍ നീന്തിയിരുന്നു.
ഒന്ന് കൂടെ ചോദ്യം ആവര്‍ത്തിക്കുന്നു... ഈ സ്ഥലം എവിടെയാണെന്ന് പറയാമോ?...
Posted by Linu A at 6:10 PM 32 comments
Tuesday, October 12, 2010
പൊള്ളാച്ചി പച്ചക്കറി ചന്തയുടെ അടുത്തു വച്ച കണ്ടത്, ദൈവത്തോടു ചേര്‍ന്ന് സുഖമായി കിടന്നുറങ്ങുന്ന ഒരു അണ്ണാച്ചി... ദൈവം കൂടെ ഉണ്ടെന്ന വിശ്വാസമായിരിക്കാം അല്ലെ ഈ ഉറക്കത്തിനു പിന്നില്‍ ?....
ഇവിടെ ദൈവത്തിന്റെ കൂടെ സുഖമായി കിടന്നു ഉറങ്ങാമെന്ന വിശ്വാസം...
Posted by Linu A at 6:41 PM 13 comments
Monday, October 11, 2010
വടകരയ്ക്കടുത്തു ചോമ്പാല്‍ ഹാര്‍ബറില്‍ നിന്നും കിട്ടിയത്... എന്നെത്തെയും പോലെ കൊതുമ്പു വള്ളവുമായി കടലില്‍ പോയി തിരിച്ചു വരുന്ന മുക്കുവനും എഞ്ചിന്‍ ഘടിപ്പിച്ച വള്ളത്തില്‍ നിന്നും കരയ്ക്കിറങ്ങി വീടണയുന്ന ഒരാളും.... രണ്ടു പേരും കടലിന്‍റെ മക്കള്‍ തന്നെ....
ഇവരെ പോലെ അരെങ്കിലും ഒരാളുടെ അദ്ധ്വാനമാണ് നമ്മുടെ തീന്‍ മേശകളെ സ്വാദിഷ്ടമാക്കുന്നത്.....
ഈ ഹാര്‍ബറില്‍ എനിക്കൊരു സുഹൃത്തുണ്ട് അഭിലാഷ്... ഞങ്ങള്‍ അവിടെ ചെല്ലുന്നുന്ടെന്നു അറിഞ്ഞാല്‍ ഞങ്ങള്‍ക്ക് വേണ്ടി ഒരു വലിയ ബക്കറ്റു  പെടക്കുന്ന മീനുമായി കാത്തു നില്‍ക്കുന്ന അഭി... അഭിയുടെയും ജോലി കടലില്‍ പോക്കാണ്... ഈ ഫോട്ടോ എടുത്ത ദിവസം അഭി അവരുടെ ബോട്ടില്‍ എന്നെയും കടലില്‍ കൊണ്ട് പോയിരുന്നു....
ആദ്യം കുറച്ചു പേടി തോന്നിയെങ്കിലും പിന്നെ നല്ല രസമായിരുന്നു... തിരമാലകളില്‍ പെട്ടുള്ള ബോട്ടിന്റെ യാത്ര അതൊരു പ്രത്യേക സുഖമായിരുന്നു... അങ്ങ് ദൂരെ നടുക്കടലില്‍ ഉള്ള പാറകൂട്ടമായ വെള്ളിയാം കല്ലിലേക്ക് അടുത്ത അവധിക്കു എന്നെയും കൊണ്ട് പോകാമെന്ന് അഭി ഏറ്റിട്ടുണ്ട്‌...
പയ്യോളിയില്‍നിന്ന് പതിമൂന്നും, തിക്കോടിയില്‍നിന്ന് പാതിന്നാറും കിലോമീറ്ററാണ് കടല്‍മാര്‍ഗ്ഗം വെള്ളിയാങ്കല്ലിലേക്ക്,  എം. മുകുന്ദന്റെ 'മയ്യഴിപ്പുഴയുടെ തീരങ്ങളില്‍' ആത്മാക്കള്‍ തുമ്പികളായി പറക്കുന്ന വെള്ളിയാങ്കല്ല്, 'മലബാര്‍ മാന്വലി'ലില്‍ വില്യം ലോഗന്‍ വിശേഷിപ്പിക്കുന്ന ബലിക്കല്ല്... ഐതീഹ്യങ്ങളില്‍ മാത്രമല്ല സാഹിത്യത്തിലും നിറയുന്ന ഒന്നാണ് വെള്ളിയാങ്കല്ല്. ഫാന്റം പാറയെന്ന് അറിയപ്പെടുന്ന തലയോട്ടിയെ അനുസ്മരിപ്പിക്കുന്ന കൂറ്റന്‍ പാറയും അവിടെയുണ്ട്. വെള്ളിയാങ്കല്ലിലേക്കുള്ള യാത്രയില്‍ പരിചയമുള്ള മത്സ്യത്തൊഴിലാളികളുടെ സഹകരണം കൂടെ വേണം. കൊയിലാണ്ടി, വടകര, മാഹി ഭാഗങ്ങളില്‍നിന്ന് പോവുകയാണ് സൗകര്യം.ബോട്ടിലാണ് യാത്രയെങ്കില്‍ ചെറിയ മത്സ്യബന്ധന വള്ളം ഒപ്പം കൊണ്ടുപോകണം. വെള്ളിയാങ്കല്ലില്‍ പാറയില്‍ അടുപ്പിച്ച് കരയ്ക്കിറങ്ങാന്‍ ചെറിയ വള്ളം തന്നെ വേണം. വേലിയിറക്കസമയമാണ് വള്ളമടുപ്പിക്കാന്‍ അനുയോജ്യമായ സമയം. പരിചയസമ്പന്നരായവര്‍ ഉണ്ടെങ്കിലേ വള്ളമടുപ്പിക്കാന്‍ കഴിയൂ. ഐതിഹ്യവും ചരിത്രവും സംഗമിക്കുന്ന ഒരു സമുദ്രസ്ഥാനം അതാണ് വെള്ളിയാംകല്ല്‌. സാമൂതിരിയുടെ കപ്പല്‍പടയെ നയിച്ചിരുന്ന, കുഞ്ഞാലിമരയ്ക്കാറുടെ ഒളിപ്പോര്‍കേന്ദ്രമായിരുന്ന ഈ പാറക്കെട്ട് , പോര്‍ച്ചുഗീസ് കപ്പലുകളുടെ പേടി സ്വപ്നമായിരുന്നു.
Posted by Linu A at 6:47 PM 4 comments
Sunday, October 10, 2010
ആകാശവും, മേഘങ്ങളും, പച്ചപ്പും ചേര്‍ന്ന് ഒരു കാഴ്ച
ഇത് നമ്മുടെ അയല്‍ സംസ്ഥാനമായ കര്‍ണ്ണാടകത്തില്‍ നിന്നും കിട്ടിയത്, ഈ അവധിക്കു നാട്ടില്‍ പോയപ്പോള്‍ എടുത്ത പടം,
എന്നത്തേയും പോലെ യാതൊരു മുന്‍ഒരുക്കങ്ങളും ഇല്ലാത്ത ഒരു യാത്രയിലാണ് ഈ പടം കിട്ടിയത്, സുഹൃത്ത്‌ സുധെഷേട്ടനും ഉണ്ടായിരുന്നു കൂടെ, ഒരു ദിവസം രാത്രി തമ്മില്‍ കണ്ടു പിരിയുന്ന സമയത്ത് പെട്ടെന്നൊരു തോന്നല്‍ ഒന്ന് വയനാട്ടില്‍ പോയാലോ എന്ന്, എന്നാല്‍ റെഡി എന്ന് സുധേഷും, അപ്പോള്‍ സമയം രാത്രി പത്തു മണി കഴിഞ്ഞിരുന്നു, ചെറുതായി മഴയും പെയ്യുന്നുണ്ട്, പിന്നെ നേരെ കുറ്റിയാടി - തൊട്ടില്‍പ്പാലം പാലം വഴി വയനാട്ടിലേക്ക്, പോകുന്ന വഴിക്ക് കുറ്റിയാടി വച്ച് ഭക്ഷണം കഴിച്ചു, പിന്നെ നേരെ വയനാട്ടിലേക്ക്....
രസകരമായിരുന്നു ആ യാത്ര. ചുരത്തിനു മുകളില്‍ എത്തുമ്പോള്‍ രാത്രിപന്ത്രണ്ടു മണി കഴിഞ്ഞു..... ഇടക്കെപ്പോഴെങ്കിലും ചുരമിറങ്ങുന്ന ലോറികള്‍ അല്ലാതെ വേറെ ഒരു വാഹനങ്ങളും ഇല്ല റോട്ടില്‍....ചീവീടുകളുടെ കരച്ചില്‍ മാത്രം ആണ് കേള്‍ക്കുന്നത്.... അതും ആസ്വദിച്ചു കൊണ്ടുള്ള വണ്ടിയോട്ടല്‍.... ഒരു പ്രത്യേക സുഖമായിരുന്നു....!!
ഞങ്ങള്‍ യാത്ര വയനാടും കഴിഞ്ഞു കര്‍ണ്ണാടകത്തിന്റെ അതിര്‍ത്തിയില്‍ എത്തി.... സമയം ഒരു പാട് വൈകിയിരുന്നു, കര്‍ണ്ണാടകത്തില്‍ എത്തിയപ്പോഴേക്കും റോഡ്‌ വളരെ മോശമായിരുന്നു കുറച്ചു സ്ഥലത്ത്....ഇടക്ക് വണ്ടി ഒരു ഭാഗത്തേക്ക് പോകുന്നത് പോലെ തോന്നിയത് കൊണ്ട് ഒന്ന് ഇറങ്ങി നോക്കിയതാണ്, പുറകിലെ ഒരു ടയര്‍ പഞ്ചര്‍...!! അതും കാട്ടില്‍....!! അവിടെ തന്നെ ഇരുന്നു ടയര്‍ മാറ്റിയിട്ടു വീണ്ടും രണ്ടു മിനിട്ട് പോയപ്പോഴേക്കും ഒരു ഒറ്റ കൊമ്പന്‍ റോഡിനു നടുക്ക് നില്‍ക്കുന്നു.... എന്തായാലും ഒരു ഫോടോ എടുക്കാമല്ലോ എന്ന് തോന്നി ഞാന്‍ വണ്ടി നിറുത്തിയതും ആന തിരിഞ്ഞു ഞങ്ങളുടെ വണ്ടിയെ കൊള്ളെ നടന്നു തുടങ്ങി.... സ്ഥിതി മോശമാണെന്ന്  തോന്നിയത് കൊണ്ട് ഫോട്ടോ എടുക്കാന്‍ നില്‍ക്കാതെ ഹെഡ് ലയിറ്റുംഓഫ്‌ ചെയ്തു വണ്ടി കുറച്ചു ദൂരം പിറകിലെക്കെടുത്തു അവിടെനിന്നും തടി തപ്പി..... പിന്നെ ആണ് അറിഞ്ഞത് ഈ കൊമ്പന്‍ ഇടക്ക് ഇവിടെ പ്രശ്നങ്ങള്‍ ഉണ്ടാക്കരുന്ടെന്നു....!! ആ പഞ്ചര്‍ രണ്ടു മിനിട്ട് കഴിഞ്ഞാണ് കണ്ടിരുന്നതെങ്കില്‍ നമ്മള്‍ക്കും പണികിട്ടിയേനെ.....!! ആന റോട്ടില്‍ ഇറങ്ങിയത്‌ കൊണ്ട് ഞങ്ങള്‍ വണ്ടി നിര്‍ത്തിയിട്ടു കുറച്ചു കാത്തിരുന്നു.... കുറച്ചു കഴിഞ്ഞു  ഒന്ന് രണ്ടു ലോറികള്‍ പോയതോടെ ആന പോയെന്നു മനസ്സിലായി....വീണ്ടും യാത്ര....
സൂര്യന്‍ ഉദിക്കുംബോഴുക്കും ഞങ്ങള്‍ കര്‍ണ്ണാടകത്തിലെ ഗ്രാമങ്ങളിലൂടെ പോകുകയായിരുന്നു..... നേരെ മൈസൂരെക്ക്... അതിനിടക്കാണ്‌ ഈ പടം കിട്ടിയത്.... അങ്ങ് ദൂരെ നിന്നും വരുന്ന ഒരു കാളവണ്ടി കണ്ടില്ലേ?.... നമുക്ക് നഷ്ടപ്പെട്ട ഒരു കാഴ്ച്ചയാണിത്.....
ആകാശവും, മേഘങ്ങളും, പച്ചപ്പും ചേര്‍ന്ന് വല്ലാത്തൊരു കാഴ്ച....!!
Posted by Linu A at 6:00 AM 8 comments
Tuesday, October 5, 2010
Posted by Linu A at 6:30 PM 14 comments
Labels: നാടന്‍ കാഴ്ചകള്‍, പടങ്ങള്‍
Monday, October 4, 2010
എന്റെ സ്വന്തം നാട്, ദൈവത്തിന്റെയും...
Posted by Linu A at 6:59 PM 18 comments
Labels: നാടന്‍ കാഴ്ചകള്‍, പടങ്ങള്‍
Sunday, October 3, 2010
മഞ്ഞു തുള്ളികള്‍... ഒരു യാത്രയുടെ തുടക്കത്തില്‍ കണ്ടത്....
ഇത് ഒരു യാത്രയുടെ തുടക്കം, ഈ കഴിഞ്ഞ അവധിക്കു ഞങ്ങള്‍ ഒരു യാത്രപോയിരുന്നു, ചാലക്കുടി വഴി പൊള്ളാച്ചിക്ക്. ആ യാത്ര തുടങ്ങിയത് നമ്മുടെ ബി. കെ. എസ്‌ ഫോട്ടോഗ്രഫി ക്ലബ്ബിന്‍റെ കണ്‍വീനെര്‍   മത്തായിച്ചന്റെ ചാലക്കുടിയിലുള്ള വീട്ടില്‍ വച്ചു, അന്ന് ആ വീട്ടിന്റെ മതിലില്‍ നിന്നാണ് ഇത് കിട്ടിയത്, ആ യാത്രയില്‍ മത്തായിച്ചനും പിന്നെ ഫോട്ടോഗ്രഫി ക്ലബ്ബില്‍ അംഗങ്ങളായ  സജിയെട്ടനും, ദീപക്കും, മത്തായിച്ചന്റെ നാട്ടിലെ സുഹൃത്തുക്കളും കൂടെ ഉണ്ടായിരുന്നു. രസകരമായ ഒരു ട്രിപ്പ്‌ ആയിരുന്നു അത്, മതിയാവോളം പ്രകൃതി ദൃശ്യങ്ങള്‍ കണ്ടും, ഫോട്ടോ എടുത്തും കൊണ്ടുള്ള ഒരു ട്രിപ്പ്‌. ഒരു പാട് വന്യ മൃഗങ്ങളെ അടുത്തു കാണാനും ഫോട്ടോ എടുക്കാനും അന്ന് സാധിച്ചു, ആ യാത്ര ചെന്ന് അവസാനിച്ചത്‌  അങ്ങ് പൊള്ളാച്ചി മാര്‍ക്കറ്റില്‍...
Posted by Linu A at 6:15 AM 10 comments
Labels: നാടന്‍ കാഴ്ചകള്‍, പടങ്ങള്‍
Friday, October 1, 2010
ഈ വര്‍ഷത്തെ അവധിക്കാലം ഇന്നലെ അവസാനിച്ചു,
നാളെ ജോലിക്ക് കയറണം, പ്രവാസത്തിന്റെ പുതിയ ഒരു ഏട്  നാളെ തുടങ്ങുന്നു...
പുതിയ കുറച്ചു ബന്ധങ്ങളിലേക്ക്..... പുതിയ സൌഹൃതങ്ങളിലേക്ക്....
അഞ്ചു വര്‍ഷങ്ങള്‍ക്കു ശേഷമാണ് ഇത്രയ്ക്ക് നീണ്ട അവധിക്കാലം കിട്ടിയത്, അമ്പതു ദിവസങ്ങള്‍...
നല്ല കുറച്ചു യാത്രകള്‍ പോകാന്‍ ഈ അവധികാലത്ത് സാധിച്ചു, കുറേ നല്ല പടങ്ങള്‍ എടുക്കാനും....
Posted by Linu A at 4:45 PM 11 comments
Labels: നാടന്‍ കാഴ്ചകള്‍, പടങ്ങള്‍
Tuesday, September 21, 2010
ഒരു ചെറിയ ഡിസൈന്‍, ഇരുമ്പുകൊണ്ട് നിര്‍മിച്ചത്...
Posted by Linu A at 1:58 PM 8 comments
Older Posts >> Home
Subscribe to: Posts (Atom)
View my complete profile
മുഴുവന്‍ പോസ്റ്റുകളും ഇവിടെ കാണാം
This is a Flickr badge showing public photos and videos from linudsign. Make your own badge here.
© Free Blogger Templates 'Photoblog II' by Ourblogtemplates.com 2008